|  |  |  |
| --- | --- | --- |
|  | **TEMPLATE PËR DËRGIMIN E KOMENTEVE** |  |

|  |  |
| --- | --- |
| Titulli i draft ligjit/dokumenti i konceptit/strategjia ose ndonjë akt në konsultime publike | **STRATEGJIA E ARSIMIT 2022 - 2026** |
| Entiteti publik | **Ministria e Arsimit, Shkences, Teknologjise dhe Inovacionit** |
| Emri i kontribuesit (organizatë/individ) | Save the Children Kosova |
| **Komenti i përgjithshëm** | Save the Children ka konsultuar grupet e udhëhequra nga fëmijët në nivel lokal dhe qendror duke ndarë strategjinë dhe planin e veprimit për arsim 2022-26. Fëmijët kanë ofruar këto komente si më poshtë:  (Sic) “Më poshtë paraqesim në mënyrë të konkluduar disa nga aspektet që duhet të përfshihen në Strategjinë për Arsim, objektiva të cilat duhet të përmbushen nga akterët relevant:   * Sigurimi i vazhdueshëm i librave me ilustrime me tema edukative dhe materialeve didaktike, që stimulojnë të nxënit përmes lojës; * Shtimi i numrit të inspektorëve të arsimit përfshirë edhe komunitetet jo shumicë; * Ndërtimi i objekteve të reja shkollore ; * Renovimi i objekteve shkollore ekzistuese ; * Përmirësimi i cilësisë së ujit dhe sanitarisë në shkollë ; * Ndërtimi i sallave për edukatë fizike; * Ofrimi i mundesisë për mësim shtesë dhe plotësues në institucione publike; * Njohja e punës vullnetare në Arsimin e Lartë në Kosovë; * Përkrahja financiare e nxënësve që arrijnë rezultate në aktivitete jashtëkurrikulare (fëmijë me aftësi të jashtë-zakonshme dhe dhunti); * Përfshirja e punës praktike në kurrikulat shkollore për nxënësit e arsimit të mesëm të lartë (p.sh në drejtimet si shkenca kompjuterike, praktika të mundësohet edhe ne kompani private etj.); * Mbështetja e nxënësve të shkollave të mesme të larta me bursa; * Shkëmbim i nxënësve të shkollave të mesme të larta me nxënës të shteteve të tjera (shembull programi Erasmus+ për Arsimin e Lartë)   Nga ana e Save the Children sugjerojmë që në Strategjinë e Arsimit 2022-26 të përfshihen:   * Përfshirja e çështjeve klimatike dhe mjedisore në strategji dhe plan të veprimit, përfshirë aktivitete konkrete që promovojnë dhe përfshijnë fëmijët e niveleve të ndryshme të arsimit në këtë fushë. Sipas raportit [‘Zërat e Rinj’](https://kosovo.savethechildren.net/sites/kosovo.savethechildren.net/files/library/YV_Report_ALB_1.pdf) nga Save the Children ‘85% e fëmijëve kanë deklaruar se nuk kanë marrë pjesë në ndonjë nismë për ngritje të vetëdijes për të adresuar ndryshimet klimatike dhe zhvillimin e qëndrueshëm’. * Në plan të veprimit propozojmë që të ketë aktivitete mbi shëndetin mendor të fëmijëve dhe personelit arsimor në nivele të ndryshme të arsimit duke pasur parasysh ndikimin e situatës pandemike në shëndetin mendor.   Sipas raportit ‘Zërat e Rinj’(po aty), vetëm 38% e fëmijëve kanë deklaruar se janë të informuar për shërbimet e shëndetit mendor që ofrohen në qytetin e tyre dhe 46% e fëmijëve deklaruan se janë ndjerë të mërzitur ose në ankth për shkak të pandemisë COVID-19. |
| Komenti në dokumentin:  **Strategjia për Arsim 2022-26** | **Faqe 51:** Kjo organizohet përmes një planit kombëtar për investime kapitale, i cila po ashtu do të mundësonte edhe angazhimin e stafit të ri për objektet e reja, apo të ri-funksionalizuara, si dhe angazhimin e edukatorëve mbështetës për fëmijët me aftësi të kufizuar e që mungesa e tyre pamundëson përfshirjen e kësaj kategorie në EFH.  **Faqe 52**: ...është modaliteti i kopshteve me bazë komunitetin, i cili mund të shihet si formë alternative që do të kontribuonte në përfshirjen e një numri të konsiderueshëm të fëmijëve.  Fëmijët e cenueshëm si kategori e ndjeshme e shoqërisë, është e domosdoshme të trajtohen me prioritet ashtu që të mundësohen forma lehtësimi siç janë qasjet e përshtatshme fizike për fëmijët me aftësi të kufizuara, apo sigurimi i pajisjeve të posaçme për këtë kategori. Po ashtu, monitorimi i vazhdueshëm i politikave lehtësues për regjistrimin e fëmijëve nga grupet e cenueshme e sidomos për fëmijëve nga komunitetet rom, ashkali dhe egjiptian, të cilët janë gati të pa përfaqësuar në IP, është zgjidhje për t’u siguruar se këta fëmijë i kemi të integruar në sistemin edukativ.  **Faqe 57:** Rritja e përfshirjes dhe pjesëmarrjes aktive të nxënësve nga grupet e margjinalizuara do të synohet përmes krijimit të një klimë nxitëse dhe përkrahëse. Në këtë drejtim planifikohen shërbimet mbështetëse për nxënësit që kanë vështirësi në mësim. Për nxënësit me aftësi të kufizuara duhet që çdo komunë të formojë dhe funksionalizojë ekipet profesionale por edhe të sigurojë mësimdhënës mbështetës dhe asistentë të cilët janë të domosdoshëm për përkrahje të këtyre fëmijëve por edhe për fëmijët që kanë vështirësi në arritjen e rezultateve të të nxënit në fusha të ndryshme.  **Faqe 58:** Kjo infrastrukturë duhet të ketë parasysh normat e zbatueshme për infrastrukturën edukative-arsimore dhe të përshtatet për qasjen e nxënësve me aftësi të kufizuara fizike. Gjithashtu, shkollat duhet të kenë hapësirat për punë laboratorike dhe kabinetike, salla të edukatës fizike që mundësojnë zhvillim fizik dhe shëndetësor, kënde pushuese dhe rekreative për nxënës si dhe biblioteka të pasuruara me literaturë adekuate.  Identifikimi i lokacioneve për ndërtimin e shkollave të reja duhet të bëhet duke u bazuar në vlerësimet e nevojave dhe sipas normave dhe standardeve të zbatueshme dhe ndryshimeve të pritshme demografike.  Duhet të krijohen mekanizma për promovim të shëndetit në nivel komunal dhe në nivel shkolle si dhe themelimi i grupeve ndërsektoriale që kanë për qëllim promovimin e shëndetit në shkolla. Për më shumë, duhet të hartohen materiale për shëndetin, përfshirë shëndetin riprodhues dhe mjedisin shkollor, të analizohen nevojat për ujë të pijshëm dhe nyje sanitare, si dhe zhvillohen mekanizma për mirëmbajtjen e tyre. Është i nevojshëm gjithashtu hartimi i një udhëzuesi për sigurinë dhe reagim në raste emergjente.  **Faqe 68**: Duke pasur parasysh faktin se këshillimi dhe orientimi në karrierë është shumë i rëndësishëm për një sistem funksional të AAP-së në vend, akti nënligjor për shërbimet e këshillimit në karrierë do të hartohet, standardet e cilësisë të shërbimeve të këshillimit në karrierë do të përcaktohen dhe kapacitetet e IAAP-ve për shërbimet e këshillimit dhe orientimit në karrierë do të ngriten. Masa të vecanta do të ndërmerren edhe për promovimin e rëndësisë së AAP-së si zgjidhje atraktive e aftësimit për punë dhe jetë si dhe për inkurajimin e pjesëmarrjes së nxënësve, nga kategoritë e cenueshme sociale, sidomos për vajzat dhe gratë, si dhe grupet e nënpërfaqësuara përmes bursave dhe stimujve tjerë.  **Faqe 69:** Për të pasur më të lehtë qasjen në informacion për programet të cilat janë në dispozicion për ARr, do të krijohet një rexhistër i ofruesve formal dhe jo-formal të ARr dhe i njejti të vihet në dispozicion të qytetarëve për të lehtësuar qarkullimin e informacionit për të interesuarit. Për të nxitur interesimin e qytetarëve për ARr, nevojitet edhe alokimi i një buxheti të caktuar që ofron stimuj të ndryshëm për nxitje të pjesëmarrjes në ARr. Rritja e përfshirjes së personave nga grupet e cenueshme, sidomos për vajzat dhe gratë, do të ketë vëmendje të veçante përmes ofrimit të përparësive në bursa dhe stimuj tjerë për regjistrim në programet e ARr. |
| **Komentet në dokumentin:**  **Plani i Veprimit 2022-26.** | **Aktiviteti 1.2.12:** Zhvillimi i kapaciteteve të personelit edukativ:  -për arsimin gjithëpërfshirës (çështjet gjinore, identifikimi dhe qasja pedagogjike me fëmijë me aftësi të kufizuarat, të drejtat e fëmijëve);  -për rolin e tyre në mbrojtje të fëmijëve,  -për informimin rreth politikave për barazi gjinore;  -për emergjenca;  -si dhe plotësimi i trajnimeve për personelin për të ushqyerit e shëndetshëm  **Aktiviteti 1.2.13**: Vlerësimi pedagogjik , mbështetja e fëmijëve me aftësi të kufizuara dhe trajnimi i edukatoreve si dhe ekipeve vlerësuese komunale në KNF për përdorim të insitumenteve për vlerësim pedagogjik.  **Aktiviteti 1.3.5:** Fuqizimi dhe inkurajimi i rrjetëzimeve të edukatoreve, institucioneve publike dhe private me qëllim të shkëmbimit të përvojave dhe praktikave të mira  **Aktiviteti 1.4.1:** Zhvillimi dhe zbatimi i programe për vetëdijesimin e prindërve dhe komunitetit lidhur me rëndësinë e fëmijërisë së hershme dhe inkurajimin për pjesëmarrje aktive (përfshirë specifikisht aktivitete për baballarët, trajnimet, broshurat, emisioneve në media...)  **Aktiviteti 1.4.2**: Organizimi i ngjarjeve në nivel qendror dhe lokal për vetëdijesimin rreth rëndësisë së EFH (konferenca, diskutime)  **Aktiviteti 2.3.3:** Funksionalizimi i ekipeve vlerësuese pedagogjike për nxënësit me aftësi të kufizuara.    **Aktivitetet 2.3.4**: Rritja e numrit të asistentëve të punësuar dhe aftësimi i tyre për mbështetje të nxënësve me aftësi të kufizuara në qendra burimore dhe arsim gjithëpërfshirës  **Aktivitetet 2.3.5** Mbështetje për nxënësit që nuk i kanë arritur rezultatet e të nxënit për fushat gjuhë, shkenca dhe matematikë).  **Aktiviteti 2.3.7**: Mbështetje e fëmijëve me status të ulët socio-ekonomik në arsimin e obligueshëm  **Aktiviteti 2.4.3:** Ndërtimi i infrastrukturës për qasje të nxënësve me aftësi të kufizuar dhe për raste emergjente në shkolla  **Aktiviteti 2.4.8:** Funksionalizimi i transportit për nxënësit të cilët kanë shkollën larg vendbanimit (parafillor dhe klasat 1-9) si dhe nxënësit me nevoja të veçanta.  **Aktiviteti 2.4.9:** Hartimi dhe zbatimi i planit të veprimit ndër-sektorial për promovim të shëndetit.  **Aktiviteti 2.4.11**Zbatimi i sistemit për identifikimin, parandalimin dhe raportimin e dhunës, bullizmit dhe ekstremizmit  **Aktiviteti 2.4.12**: Ndërgjegjësimi i të gjithë akterëve për parandalim dhe referim të dhunës, përfshirë dhunën në baza gjinore, dhunën në familje, bullizmit, ekstremizmit, trafikimit dhe dukurive negative të identifikuara nga shkolla.  OS 2.7 – Treguesi 3: Përqindja e plotësimit të nevojave me tekste shkollore dhe materiale mësimore për kategoritë e ndryshme të nxënësve me nevoja të veçanta dhe për lëndet e gjuhëve të huaja.  **Aktiviteti 3.4.8**: Mbështetja e pjesëmarrjes së nxënësve nga kategoritë e cenueshme sociale dhe grupet e nënpërfaqësuara në fusha/profile të caktuara të arsimit dhe aftësimit profesional.  **Aktiviteti 3.5.4**: Mbështetja e pjesëmarrjes nga kategoritë e cenueshme sociale dhe grupet e nënpërfaqësuara në ARr. |
| Personi kontaktues | Lulavere Behluli – Koordinatore Programit për Arsim |
| Email kontaktues | lulavere.behluli@savethechildren.org |

Ky konsultim publik nuk përmban dokumente shtesë.